45. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 266601 της 7/16 Νοεμ. 1964 (ΦΕΚ Β΄ 517) Περί αναλογικής εφαρμογής κειμένων διατάξεων επί του Δανείου Ν.Δ. 4420/1964. Έχοντες υπ’ όψιν, την διάταξιν του εδαφ. 2 της παρ. 5 του άρθρ. 1 του υπ’ αριθ. 4420/ 1964 Ν.Δ/τος «περί συνομολογήσεως Λαχειοφόρου Εσωτερικού Δανείου Οικονομικής Αναπτύξεως  δραχ.  1.500.000.000   και   άλλων    τινών    διατά(Αντί της σελ. 128,17) Σελ. 128,17(α) 266-067 Δάνεια Εσωτερικά 26.Δ.δ.44-45 ξεων», δι’ ης προβλέπεται η και επί του εν λόγω Δανείου αναλογική εφαρμογή διατάξεων του Ν.Δ. 4117/1960 και των Νόμ. 4225/1962 και 4285/1963, αποφασίζομεν: Ορίζομεν ότι και επί του εν προοιμίω αναφερομένου δανείου ισχύουσιν αναλογικώς τ’ ακόλουθα: 1.Η χρονολογία ενάρξεως και λήξεως των εις το δάνειον εγγραφών θέλει ορισθή δι’ ημετέρας αποφάσεως και μετ’ έγκρισιν της Νομισματικής Επιτροπής. 2.Ο τόκος του δανείου άρχεται τρέχων από της ημερομηνίας ενάρξεως των εις τούτο εγγραφών και καταβάλλεται υπό της Τραπέζης της Ελλάδος επί τη εκάστοτε προσαγωγή του αντιστοίχου ετησίου τοκομεριδίου. 3.Ο αριθμός των δι’ εξόφλησιν του δανείου κληρουμένων ομολογιών, υπολογίζεται εις ακεραίας εκατοντάδας απλών ομολογιών, η δε κλήρωσις ενεργείται ανά εκατοντάδας αριθμών ομολογιών αδιαφόρως εάν εις τας ούτω κληρουμένας ομολογίας περιλαμβάνονται και τοιαύται εξελθούσαι της κυκλοφορίας συνεπεία προγενεστέρων κληρώσεων μετά λαχνού. 4.α)Το συναφθησόμενον δάνειον, καταχωρητέον εις τα βιβλία του Δημοσίου Χρέους υπό τον τίτλον «Λαχειοφόρον Δάνειον Οικονομικής Αναπτύξεως 5 1/2% 1964/1965», θέλει αντιπροσωπευθή, εν όλω ή τμηματικώς πραγματοποιούμενον, δι’ ανωνύμων τίτλων (ομολογιών) εις τον κομιστήν, η ονομαστική αξία των οποίων, ως και η διαίρεσις τούτων εις απλούς και πολλαπλούς τίτλους (σειράς), καθορισθήσονται δι’ ολόκληρον το κεφάλαιον ή κατ’ εκδιδόμενον τμήμα του Δανείου τούτου, δι’ ημετέρας αποφάσεως. β)Επί εκάστου τίτλου, προσαρτώνται 20 τοκομερίδια, εφ’ ων αναγράφεται η χρονολογία λήξεως, η σειρά του τίτλου μετά του αντιστοίχου αύξοντος αριθμού και ο δια του τοκομεριδίου πληρωτέρος τόκος. γ)Ο τύπος και το κείμενον των τίτλων θέλουσι καθορισθή δι’ ημετέρας αποφάσεως δημοσιευομένης εις την Εφημερίδα της Κυβερνήσεως. 5.α)Η διάθεσις των ομολογιών του Δανείου γίνεται άμα τη εγγραφή ή και μεταγενεστέρως εντός μηνός το βραδύτερον από της χρονολογίας λήξεως των εις το Δάνειον εγγραφών, επί τη αμέσω κατά την εγγραφήν καταβολή του αντιτίμου αυτών και εις την σειράν προτιμήσεως του εγγραφομένου. β)Επί εγγραφής του αυτού φυσικού ή νομικού προσώπου δι’ αριθμόν ομολογιών συνολικής αξίας άνω των εκατόν χιλιάδων δραχμών, ο εγγραφόμενος δύναται να καταβάλη άμα μεν τη εγγραφή το ήμισυ του τιμήματος, το υπόλοιπον δε, εντός τεσσαράκοντα πέντε το βραδύτερον ημερών από της λήξεως των εγγραφών, κατά τα δι’ ημετέρων αποφάσεων ειδικώτερον ορισθησόμενα. Οι εκ του πιστουμένου τούτου τιμήματος οφειλέται, συν τη υπό τούτων εμπροθέσμω καταβολή του υπ’ αυτών οφειλομένου ποσού, θα καταβάλωσι και τον επί της χορηγηθείσης πιστώσεως αναλογούντα δια το κατά το προηγούμενον εδάφιον χρονικόν διάστημα τόκον προς 5 1/2% ετησίως, ανερχόμενον εις 0,68% επί του ποσού της πιστώσεως ταύτης. Σελ. 128,18(α) γ)Εις περίπτωσιν τμηματικής καταβολής και μέχρι της ολοσχερούς εξοφλήσεως του πιστωθέντος μέρους της αξίας, οι αντιστοιχούντες εις την εγγραφήν τίτλοι θεωρούνται ως ενέχυρον παρά τω μεσολαβούντι Οργανισμώ ή Τραπέζη δια λογαριασμόν του Ελληνικού Δημοσίου. Το συνιστώμενον ενέχυρον και η συναφής απαίτησις διέπονται υπό των διατάξεων του Ν.Δ. της 17 Ιουλ. 1923 «περί ειδικών διατάξεων επί Ανωνύμων Εταιρειών». Αι λεπτομέρειαι της εφαρμογής της διατάξεως ταύτης καθορίζονται δι’ ημετέρων αποφάσεων, δημοσιευομένων δια της Εφημερίδος της Κυβερνήσεως. δ)Δι’ ημετέρων, ομοίως, αποφάσεων, θέλουσιν ορισθή τα της διαθέσεως των ομολογιών, εις περίπτωσιν υπερκαλύψεως του αριθμού αυτών δια των γενομένων εγγραφών. Εκ του καταβληθέντος, άμα τη εγγραφή τιμήματος, το ποσόν όπερ αναλογεί εις τας ομολογίας, αίτινες δεν θα παραδοθούν λόγω υπερκαλύψεως, επιστρέφεται εντός του πρώτου δεκαπενθημέρου του αμέσως επομένου, από της εγγραφής μηνός, των δικαιούχων προτιμωμένων εις την διάθεσιν των τίτλων, των τυχόν διαθεσίμων, λόγω καθυστερήσεως της πληρωμής πιστωθέντος τιμήματος, κατά τα ειδικώτερον ορισθησόμενα δι’ ημετέρων αποφάσεων, δημοσιευομένων δια της Εφημερίδος της Κυβερνήσεως. 6.α)Η εξόφλησις των μετά λαχνού, εις το άρτιον ή υπέρ το άρτιον κληρουμένων ομολογιών, άρχεται ένα μήνα μετά την κλήρωσιν αυτών. Αι κληρούμεναι ομολογίαι δέον να φέρωσι προσηρτημένα πάντα τα μετά την κατά το προηγούμενον εδάφιον οριζομένην χρονολογίαν ενάρξεως εξοφλήσεως αυτών λήγοντα τοκομερίδια. β)Ομολογία κληρωθείσα μετά λαχνού εξοφλείται δια της καταβολής του εκ λαχνού κέρδους, της αξίας των τυχόν προσηρτημένων αυτή ληξιπροθέσμων και μη παραγεγραμμένων τοκομεριδίων, ως και ενδιαμέσου τόκου από της ημερομηνίας λήξεως του τελευταίου προ της κληρώσεως, τοκομεριδίου, μέχρι της κατά το εδάφ. α΄ της παρούσης χρονολογίας, ενάρξεως, εξοφλήσεως εφ’ όσον το χρονικόν τούτο διάστημα υπερβαίνει το τρίμηνον. Ως ενδιάμεσος τοιούτος τόκος καταβάλλεται το ήμισυ ή το τέταρτον του ετησίου τόκου, εφ’ όσον το κατά το προηγούμενον εδάφιον χρονικόν διάστημα τυγχάνει αντιστοίχως μείζον ή έλασσον του εξαμήνου. γ)Αι οπωσδήποτε κληρούμεναι ομολογίαι και τα εκ λαχνών κέρδη παραγράφονται μετά 10ετίαν από της κληρώσεως, τα δε τοκομερίδια μετά παρέλευσιν πέντε ετών από της αναγραφομένης εφ’ εκάστου τούτων ημερομηνίας πληρωμής. 26.Δ.δ.45 Δάνεια Εσωτερικά δ)Επί πολλαπλών τίτλων ή μετά λαχνού κλήρωσις του αριθμού μιας των ενσωματουμένων ομολογιών συνεπάγεται την ταυτόχρονον εις το άρτιον κλήρωσιν των λοιπών ομολογιών του τίτλου. Κατά την εξόφλησιν των ούτω κληρουμένων εις το άρτιον ομολογιών καταβάλλεται ο υπό του εδαφ. β΄ της παρούσης παραγράφου οριζόμενος ενδιάμεσος τόκος. 7.α)Αι ομολογίαι του δανείου εξαιρούνται του φόρου κληρονομίας, τα δε εκ λαχνών έσοδα, του φόρου επί κερδών εκ λαχείων κατά τας διατάξεις του Νόμ. 1641/1919, ως τροποποιηθείς ισχύει. β)Οι τόκοι του δανείου απαλλάσσονται του φόρου εισοδήματος. γ)Έσοδα εκ λαχνών και τοκομεριδίων του Δανείου, περιληφθέντα υπό του φορολογουμένου εις τα έσοδα της επιχειρήσεως, εκπίπτονται δια τον υπολογισμόν του φόρου επί του εισοδήματος. δ)Οι τίτλοι του Δανείου, αι ανανεώσεις και αι εξ οιασδήποτε αιτίας μεταβιβάσεις, ως και αι εξοφλήσεις των κληρουμένων τίτλων, των κερδών εκ λαχνών και των τοκομεριδίων απαλλάσσονται των τελών χαρτοσήμου. ε)Αι διατάξεις των εδαφ. β, γ, δ της παρούσης παραγράφου, έχουσιν αναλογικήν εφαρμογήν και επί του καταβαλλομένου υπέρ το άρτιον δι’ εκάστην ομολογίαν ποσού κατά την περίπτωσιν της υπέρ το άρτιον εξοφλήσεως. 8.α)Οι τίτλοι του δανείου: α)γίνονται δεκτοί προς σύστασιν εγγυοδοσιών υπέρ του Ελληνικού Δημοσίου, Νομικών Προσώπων Δημοσίου Δικαίου, Τραπεζών κλπ., ως και οιουδήποτε άλλου Κρατικού Οργανισμού ή Δημοσίας Επιχειρήσεως δια την ονομαστικήν αυτών αξίαν, β)γίνονται δεκτοί υπό των Τραπεζών εις αντικατάστασιν ενεχύρων και εις την ονομαστικήν αυτών αξίαν, της αποδοχής αυτών ούσης υποχρεωτικής. Το έγγραφον της αντικαταστάσεως συντάσσεται ατελώς. Εκποιουμένου του ενεχύρου, επισπεύσει της πιστωτρίας Τραπέζης, ο οφειλέτης πιστούται με το προϊόν της εν τω Χρηματιστηρίω Αθηνών τιμής αυτού κατά την ημέραν της εκποιήσεως. β)Αι Τράπεζαι, επί τη καταθέσει ως ενεχύρου πεντήκοντα τουλάχιστον ομολογιών του παρόντος Δανείου, υποχρεούνται να παρέχουν Δάνειον ποσού 60% επί της αξίας των ενεχυριαζομένων τίτλων, υπό τους όρους και προϋποθέσεις των σχετικών αποφάσεων της Νομισματικής Επιτροπής. 9.Οι τίτλοι του Λαχειοφόρου Δανείου συνιστώσιν αντικείμενον διαπραγματεύσεων εις το Χρηματιστήριον Αθηνών, εισαγόμενοι εις τούτο τη αιτήσει ημών, απαλλασσομένης της εισαγωγής των πάσης εξ οιουδήποτε τέλους κλπ. υφισταμένης επιβαρύνσεως. 10.Το προϊόν του Δανείου κατατίθεται εις ίδιον λογαριασμόν παρά τη Τραπέζη της Ελλάδος, αι δε αναλήψεις εκ του Λ/σμού τούτου ενεργούνται, δια την χρηματοδότησιν των εις δραχμάς δαπανών δι’ έργα Δημοσίων Επενδύσεων κατόπιν ημετέρων εντολών. 11.α)Εγκρίνεται δια της παρούσης η διάθεσις μέχρι ποσού ίσου προς το 1,2% του ονομαστικού Κεφαλαίου του Δανείου δια τας πάσης φύσεως έξοδα διαφημίσεως του Δανείου, εκτυπώσεως των τίτλων και λοιπάς εν γένει συναφείς δαπάνας, εξαιρέσει της εν παρ. 13 εδαφ. β΄ προμηθείας. β)Αι περί ων το προηγούμενον εδάφιον δαπάναι καταβάλλονται υπό της Τραπέζης της Ελλάδος, χρεώσει ειδικού παρ’αυτή Λογ/σμού ανοιγησομένου τη ημετέρα εντολή και τακτοποιούνται δια της εκδόσεως τακτικού χρηματικού εντάλματος πληρωμής βάσει συγκεντρωτικής κατά κατηγορίαν δαπάνης καταστάσεως της Τραπέζης της Ελλάδος, τεθεωρημένης υπό της κατά την επομένην παράγραφον προβλεπομένης Επιτροπής, ειδικώς ως προς τας υπό ταύτης πραγματοποιηθείσας δαπάνας διαφημίσεως. γ)Αι εις βάρος του κατά το προηγούμενον εδάφιον λογαριασμού πληρωμαί ενεργούνται τη ημετέρα εντολή ή τη εντολή του Γενικού Διευθυντού του Γενικού Λογιστηρίου του Κράτους εξουσιοδοτουμένου προς τούτο παρ’ ημών, εκτός των υπό της παρ. 12 της παρούσης προβλεπομένων πληρωμών ενεργουμένων κατά τα εν τη αυτή παραγράφω οριζόμενα. 12.α)Επιτροπή συντιθεμένη εξ ενός Συμβούλου του Ελεγκτικού Συνεδρίου, εξ ενός Υποδιοικητού της Τραπέζης της Ελλάδος και του Γενικού Διευθυντού του Γενικού Λογιστηρίου του Κράτους, συγκροτουμένη δι’ αποφάσεως ημών, θέλει επιφορτισθή με το εν γένει έργον της διαφημίσεως του Δανείου, άνευ οιασδήποτε δεσμεύσεως και εξαρτήσεως. β)Η κατά το προηγούμενον εδάφιον Επιτροπή, θέλει καθορίζει κατά την ελευθέραν αυτής κρίσιν πάσαν δαπάνην εξυπηρετούσαν την επιτυχίαν του Δανείου και κατά παρέκκλισιν των διατάξεων περί Δημοσίου Λογιστικού. Δι’ αποφάσεως της αυτής Επιτροπής καθορίζονται, το δια την επιτυχίαν του έργου της αναγκαιούν πάσης φύσεως προσωπικόν, τα χρησιμοποιητέα πρόσωπα και μέσα, ως και αι πληρωτέαι συναφείς αμοιβαί, έξοδα κινήσεως ή αποζημιώσεις. γ)Αι πληρωμαί των κατά το προηγούμενον εδάφιον δαπανών ενεργούνται υπό της Τραπέζης της Ελλάδος, χρεώσει του κατά την παρ. 11 της παρούσης Λογ/σμού, κατόπιν εντολών της Επιτροπής ή του δι’ αποφάσεως αυτής εξουσιοδοτουμένου προς τούτο μέλους της. Δια των αυτών εντολών καθορίζονται κατά την απόλυτον κρίσιν της Επιτροπής και τ’ απαιτούμενα κατά περίπτωσιν δικαιολογητικά, δια την ενέργειαν των πληρωμών τούτων. 13.α)Δι’ ημετέρων αποφάσεων εκδιδομένων κατόπιν εγκρίσεως της Νομισματικής Επιτροπής θέλουσιν ορισθή οι Οργανισμοί, Τράπεζαι ή Υπηρεσίαι, μέσω των οποίων θα ενεργηθώσιν αι εις το Δάνειον εγγραφαί και η διάθεσις των ομολογιών. β)Η δια την εν τω προηγουμένω εδαφίω  υπηρεσίαν   καταβλητέα   προμήθεια   προς   κάλυ(Αντί της σελ. 128,19) Σελ. 128,19(α) 266-069 Δάνεια Εσωτερικά 26.Δ.δ.45 ψιν πάσης γενικώς δαπάνης των υπέρ ων αύτη ορίζεται εις 0,4% επί του ποσού του αντιστοιχούντος εις τους παρ’ αυτών διατεθησομένους τίτλους. Η προμήθεια εκκαθαρίζεται και καταβάλλεται απηλλαγμένη οιασδήποτε επιβαρύνσεως και χαρτοσήμου, δι’ ημετέρων αποφάσεων ή δι’ αποφάσεων του Γενικού Διευθυντού του Γενικού Λογιστηρίου του Κράτους, εξουσιοδοτουμένου προς τούτο παρ’ ημών. γ)Η διαχείρισις εν γένει των ομολογιών του Δανείου ανατίθεται εις την Τράπεζαν της Ελλάδος, ήτις θέλει μεριμνήσει δια την αποστολήν των ομολογιών εις τα Υποκαταστήματα αυτής, ως και δια τον δι’ ομολογιών εφοδιασμόν των κατά το εδάφ. α΄ της παρούσης παραγράφου χρησιμοποιουμένων δια την διάθεσιν τούτων Οργανισμών, Τραπεζών και Υπηρεσιών. Η αποζημίωσις της Τραπέζης δια τας δαπάνας εις ας θέλει υποβληθή δια το έργον τούτο θα καθορισθή απολογιστικώς δια κοινής αποφάσεως ημών και διοικήσεως της Τραπέζης. δ)Δια συμβάσεως, υπογραφομένης παρ’ ημών, ανατίθεται από κοινού ή κεχωρισμένως, εις μίαν ή πλείονας Ελληνικάς Τραπέζας, το Ταμείον Παρακαταθηκών και Δανείων και το Ταχυδρομικόν Ταμιευτήριον, η εις δημοσίαν εγγραφήν έκδοσις του δανείου ή τμήματος αυτού και η διάθεσις των ομολογιών υπό τον όρον της παρ’ αυτών πληρωμής των δαπανών διαφημίσεως τούτου και καλύψεως του αναληφθέντος ποσού δανείου. Εις την περίπτωσιν ταύτην, πέραν της κατά το εδάφ. β΄ προμηθείας καταβάλλεται ως αποζημίωσις ποσοστόν μη δυνάμενον να υπερβή το 1% του αναλαμβανομένου Κεφαλαίου. 14.α)Δια συμβάσεως μεταξύ ημών και της Τραπέζης της Ελλάδος, δημοσιευομένης δια της Εφημερίδος της Κυβερνήσεως, ανατίθεται εις την Τράπεζαν της Ελλάδος η διαχείρισις της υπηρεσίας του Δανείου και καθορίζονται οι όροι αυτής, ως και η υπέρ της Τραπέζης προμήθεια, μη δυναμένη εν πάση περιπτώσει να η κατ’ έτος ανωτέρα των 0,20% των εις την διάθεσίν της τιθεμένων εκάστοτε ποσών προς εξόφλησιν τοκομεριδίων και κληρουμένων εις το άρτιον, υπέρ το άρτιον ή μετά λαχνού ομολογιών. Δια την εφαρμογήν της συμβάσεως ταύτης τίθενται εις την διάθεσιν της Τραπέζης τα απαιτούμενα εκάστοτε ποσά, εξουσιοδοτουμένης ταύτης όπως προβαίνη εις χρέωσιν του Λογαριασμού συγκεντρώσεως εισπράξεων και πληρωμών του Δημοσίου. β)Επιτρέπεται, εντολή ημών, η ανάθεσις της εκτυπώσεως των τίτλων του Δανείου εις την Τράπεζαν της Ελλάδος. Η δια την αιτίαν ταύτην αποζημίωσις της Τραπέζης καθορισθήσεται δια κοινής αποφάσεως ημών και της Διοικήσεως της Τραπέζης. Σελ. 128,20(α) Βάσει των ανωτέρω εδαφ. α΄ και β΄ υπεγράφη η από 21 Απρ. 1965 Σύμβασις μεταξύ του Ελληνικού Δημοσίου αφ’ ενός εκπροσωπουμένου υπό του Υπουργού επί των Οικονομικών και της Τραπέζης της Ελλάδος αφ’ ετέρου, εκπροσωπουμένης υπό του Διοικητού αυτής, δημοσιευθείσα εν ΦΕΚ Α΄ 81 της 8 Μαΐου 1965 περί αναθέσεως συμβάσεως παρά του Ελληνικού Δημοσίου εις την Τράπεζαν της Ελλάδος, της Διαχειρίσεως της Υπηρεσίας του Λαχειοφ. Εσωτερικού Δανείου Οικον. Αναπτύξεως Δρχ. 1.500.000.000 5 1/2% 1964/1965. γ)Δια τον ποιοτικόν, ποσοτικόν και αριθμητικόν έλεγχον, ως και δια τον έλεγχον και την καταστροφήν αδιαθέτων ή εξοφληθέντων τίτλων και τοκομεριδίων, έχουν εφαρμογήν αι διατάξεις του Α.Ν. 1306/1938 «περί εκτυπώσεως κλπ.». 15.α)Η προμήθεια του αναγκαιούντος δια την διενέργειαν των κληρώσεων πάσης φύσεως υλικού ενεργείται κατά τα δι’ ημετέρων αποφάσεων ειδικώς καθορισθησόμενα και κατά παρέκκλισιν των διατάξεων περί Δημοσίου Λογιστικού. β)Η δια τας δαπάνας της εκδόσεως του Δανείου και τα λοιπά συναφή έξοδα αναγκαιούσα πίστωσις εγγράφεται εις τον Προϋπολογισμόν των δαπανών του Υπουργείου Οικονομικών. Η παρούσα δημοσιευθήτω δια της Εφημερίδος της Κυβερνήσεως. 